ΓΡΑΠΤΗ ΕΡΩΤΗΣΗ E-3697/00

υποβολή: Torben Lund (PSE) προς την Επιτροπή

(29 Νοεμβρίου 2000)

Θέμα: Αλιεία με παρασυρόμενα δίκτυα στη Βαλτική θάλασσα

Προκύπτει από την απάντηση που δόθηκε στις 16 Οκτωβρίου 2000 (Ε-2584/99 DA)(1), ότι η Επιτροπή αντιμετωπίζει ιδιαίτερα θετικά κάθε μέτρο προστασίας της φάλαινας και μείωσης των παρεμπιπτόντων αλιευμάτων όσον αφορά τα δελφίνια. Το αξιότιμο μέλος έχει οπωσδήποτεπόψη του ότι οι διατάξεις της Κοινότητας προβλέπουν ήδη συγκεκριμένα όρια για το μέγεθος των παρασυρομένων δικτύων και ότι η χρησιμοποίηση παρασυρομένων δικτύων θα απαγορεύεται από την αρχή του 2002, μέτρο το οποίο οπωσδήποτε θα ευνοήσει την προστασία της φάλαινας.

Μπορεί η Επιτροπή, σε συνέχεια της απάντησης αυτής, να ανακοινώσει εάν η αλιεία με παρασυρόμενα δίκτυα θα εξακολουθήσει μετά από το έτος 2002 να είναι νόμιμη στην Βαλτική Θάλασσα, και να αναφέρει εάν η αλιεία αυτή αναγνωρίζεται γενικά ως ουσιαστική αιτία θανάτου π. χ. των θαλασσίων θηλαστικών;

Θεωρεί η Επιτροπή,πό το φως των προαναφερθέντων, ότι είναι ευνοϊκό το καθεστώς προστασίας του μεμονωμένου πληθυσμού των εν λόγω ζώων στη Βαλτική θάλασσα, ο οποίοςπολογίζεται σε 1 000 έως 2.0000 ζώα;

(1) ΕΕ C 113 E της 18.4.2001, σελ. 125.

Απάντηση του κ. Fischler εξ ονόματος της Επιτροπής

(12 Ιανουαρίου 2001)

Η εκούσια διάδραση μεταξύ των αλιευτικών δραστηριοτήτων και των θαλάσσιων θηλαστικών είναι περίπλοκη, έχει σχέση με την περιοχή και εξαρτάται από τα αλιευτικά εργαλεία και τις μεθόδους αλιείας. Η ένταση του φαινομένου ποικίλλει σε μεγάλο βαθμό ανάλογα με τον τόπο και το χρόνο, και εξαρτάται, μεταξύ άλλων, από την εποχιακή αφθονία του πληθυσμού θαλάσσιων θηλαστικών καθώς επίσης και από την ένταση ορισμένων τύπων αλιείας. Ως εκ τούτου, το ίδιο αλιευτικό εργαλείο μπορεί να προκαλέσει διάδραση με τα θαλάσσια θηλαστικά κατά διαφορετικό τρόπο στις διάφορες περιοχές.

Η Επιτροπή χρησιμοποιεί τα καλύτερα επιστημονικά στοιχεία που διαθέτει για τα μέτρα που λαμβάνει. Το διεθνές συμβούλιο για την εξερεύνηση της θάλασσας (ICES) είναι το επιστημονικό βήμα το οποίο παρέχει συμβουλές για τη Βαλτική Θάλασσα και, επί του παρόντος,πάρχουν στοιχεία ότι η παρεμπίπτουσα αλιεία φώκιας είναι ελάχιστη λόγω του γεγονότος ότι η αλιεία σολομού με παρασυρόμενα δίκτυα και η περιοχή στην οποία εμφανίζεται η φώκια αλληλοεπικαλύπτονται σε μικρή μόνο έκταση.

Τα μέτρα που θεσπίστηκαν από το Συμβούλιο για την σταδιακή απαγόρευση των παρασυρόμενων δικτυών(1), και την οριστική απαγόρευσή τους από το 2002, δεν εφαρμόζονται στην Βαλτικη λόγω των ειδικών χαρακτηριστικών της αλιείας του σολομού στην περιοχή αυτή και, επιπροσθέτως, επειδή επίσης δεν χρησιμοποιούνται για είδη του παραρτήματος VIII του κανονισμού (ΕΚ) αριθ. 1239/98.

Εφόσον δενπάρχουν αλλαγές των επιστημονικών στοιχείων, δενπάρχει κανένας λόγος για την πρόβλεψη οποιασδήποτε τροποποίησης του ισχύοντος κανονισμού σχετικά με τα παρασυρόμενα δίκτυα στην Βαλτική.

Η φώκια, μαζί με άλλα κητοειδή, περιλαμβάνεται στο παράρτημα IV της οδηγίας περί οικοτόπων(2). Ως εκ τούτου, η Κοινότητα αναγνωρίζει ότιπάρχουν είδη κοινοτικού ενδιαφέροντος τα οποία χρειάζονται αυστηρή προστασία.

Το Αξιότιμο Μέλος του Κοινοβουλίου γνωρίζει χωρίς αμφιβολία ότι ανήκει στην νομική ευθύνη των κρατών να εφαρμόσουν τους εν λόγω περιβαλλοντικούς και αλιευτικούς κανόνες και να εξασφαλίσουν την τήρησή τους.

(1) Κανονισμός του Συμβουλίου (ΕΚ) αριθ. 1239/98 της 8ης Ιουνίου 1998, για την τροποποίηση του κανονισμού (ΕΚ) αριθ. 894/97 για τη θέσπιση ορισμένων τεχνικών μέτρων για τη διατήρηση των αλιευτικών πόρων, ΕΕ L 171 της 17.6.1998.

(2) Οδηγία του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας, ΕΕ L 206 της 22.7.1992.